(6)

jiżdiedu l-Appendiċijiet 4 u 5 li ġejjin: “Appendiċi 4 Test tal-ħbit tal-apparat u tat-tagħmir ajrudinamiċi 1. Kundizzjonijiet tat-test għall-apparat u għat-tagħmir ajrudinamiċi 1.1. Fuq talba tal-manifattur, it-test għandu jitwettaq fuq waħda minn dawn li ġejjin: 1.1.1. fuq tip ta’ vettura li għaliha l-apparat u t-tagħmir ajrudinamiċi huma maħsuba; 1.1.2. fuq parti tal-karozzerija tat-tip ta’ vettura li għaliha l-apparat u t-tagħmir ajrudinamiċi huma maħsuba; dik il-parti għandha tkun rappreżentattiva tat-tip(i) ta’ vettura inkwistjoni; 1.1.3. fuq ħajt riġidu. 1.2. Meta t-test isir kif imsemmi fil-punti 1.1.2. u 1.1.3., il-partijiet li jintużaw biex l-apparat u t-tagħmir ajrudinamiċi jiġu konnessi ma’ parti tal-karozzerija tal-vettura jew ma’ ħajt riġidu għandhom ikunu ekwivalenti għal dawk li jintużaw biex jitwaħħlu l-apparat u t-tagħmir ajrudinamiċi meta jiġu installati fuq il-vettura. L-apparat kollu għandu jkun akkumpanjat minn struzzjonijiet għall-installazzjoni u għat-tħaddim li jagħtu informazzjoni biżżejjed biex kwalunkwe persuna kompetenti tinstallah b’mod korrett. 1.3. Fuq talba tal-manifattur, il-proċedura tat-test deskritta fil-punt 1.5. tista’ titwettaq permezz ta’ simulazzjoni numerika skont l-Anness XVI tad-Direttiva 2007/46/KE. Il-mudell matematiku għandu jiġi vvalidat biss jekk ikun komparabbli mal-kundizzjonijiet tat-test fiżiku. Għal dan il-għan, għandu jsir test fiżiku għall-finijiet li r-riżultati miksuba meta jintuża l-mudell matematiku jiġu mqabbla mar-riżultati ta’ test fiżiku. Għandha tingħata prova tal-komparabbiltà tar-riżultati tat-test. Il-manifattur għandu jabbozza rapport ta’ validazzjoni. Kwalunkwe bidla li ssir fil-mudell matematiku jew fis-software li x’aktarx tinvalida r-rapport ta’ validazzjoni għandha teħtieġ validazzjoni ġdida skont il-paragrafu ta’ qabel. 1.4. Kundizzjonijiet għat-twettiq ta’ testijiet jew simulazzjonijiet. 1.4.1. Il-vettura għandha tkun wieqfa fuq art invellata, ċatta, riġida u lixxa. 1.4.2. Jekk ikun hemm roti ta’ quddiem, dawn għandhom jippuntaw dritt ’il quddiem. 1.4.3. It-tajers għandhom jintefħu sal-pressjoni rakkomandata mill-manifattur tal-vettura. 1.4.4. Il-vettura ma għandhiex tkun mgħobbija. 1.4.5. Jekk dan ikun meħtieġ biex tinkiseb il-forza tat-test stipulata fil-punt 1.5.1.2., il-vettura tista’ tiġi mrażżna bi kwalunkwe metodu. Dan il-metodu għandu jkun speċifikat mill-manifattur tal-vettura. 1.4.6. Il-vetturi mgħammra b’sospensjoni idropnewmatika, idrawlika jew pnewmatika jew b’tagħmir għall-invellar awtomatiku skont it-tagħbija għandhom jiġu ttestjati bis-sospensjoni jew bit-tagħmir fil-kundizzjoni normali tat-tħaddim speċifikata mill-manifattur. 1.5. Proċedura tat-test 1.5.1. It-testijiet għandhom jitwettqu biex jiġi vvalutat li l-apparat u t-tagħmir ajrudinamiċi joffru livell speċifikat ta’ deformazzjoni lil forzi applikati b’mod parallel għall-assi lonġitudinali tal-vettura kif imsemmi fil-punt 1.6.1. B’mod alternattiv, l-apparat jista’ jintewa jew jinġibed lura taħt l-influwenza tal-forza. L-issodisfar tar-rekwiżit imsemmi fil-punt 1.6.2. għandu jiġi vverifikat permezz ta’ mandrini għall-ittestjar adattati għall-fini tat-test tal-ħbit. L-apparat li jintuża biex jiddistribwixxi l-forza tat-test fuq is-superfiċje ċatta msemmija għandu jitqabbad mal-attwatur tal-forza permezz ta’ ġonta tat-tornikett. F’każijiet ta’ inkompatibbiltajiet ġeometriċi, jista’ jintuża adapter minflok apparat b’superfiċje ċatta. 1.5.1.1. Għandha tiġi applikata forza parallela mal-assi lonġitudinali tal-vettura permezz ta’ superfiċje jew adapter b’għoli ta’ mhux aktar minn 250 mm u b’wisa’ ta’ 200 mm, b’raġġ tal-kurvatura ta’ 5 ± 1 mm fix-xfar vertikali. Is-superfiċje ma għandhiex tkun imwaħħla b’mod riġidu mal-apparat u mat-tagħmir ajrudinamiċi, u għandha tkun artikolata fid-direzzjonijiet kollha. Meta t-test isir fuq vettura kif imsemmi fil-punt 1.1.1., l-għoli tax-xifer ta’ isfel tas-superfiċje jew tal-adapter għandu jkun speċifikat mill-manifattur f’żona bejn ix-xifer l-aktar baxx tal-apparat u tat-tagħmir ajrudinamiċi u punt tax-xifer ta’ fuq tas-superfiċje jew tal-adapter li ma jkunx aktar minn 2,0 m ’il fuq mill-art f’kundizzjoni ta’ vettura mmuntata (ara l-figura 1). Dan il-punt irid jiġi speċifikat fuq vettura mgħobbija bil-massa massima mgħobbija teknikament permissibbli. Meta t-test jitwettaq fuq parti tal-karozzerija tat-tip ta’ vettura kif imsemmi fil-punt 1.1.2. jew fuq ħajt riġidu kif imsemmi fil-punt 1.1.3., l-għoli taċ-ċentru tas-superfiċje jew tal-adapter għandu jiġi speċifikat mill-manifattur f’żona bejn ix-xifer l-aktar baxx tal-apparat u tat-tagħmir ajrudinamiċi u l-punt li jirrappreżenta l-għoli ta’ mhux aktar minn 2,0 m ’il fuq mill-art f’kundizzjoni ta’ vettura mmuntata fuq vettura mgħobbija bil-massa massima mgħobbija teknikament permissibbli (ara l-figura 2). Il-post eżatt taċ-ċentru tas-superfiċje jew tal-adapter fiż-żona tal-applikazzjoni tal-forzi għandu jiġi speċifikat mill-manifattur. Fejn l-apparat u t-tagħmir ajrudinamiċi jkollhom gradi differenti ta’ ebusija fiż-żona tal-applikazzjoni tal-forzi (eż. minħabba rinforzi, materjali jew ħxuna differenti, eċċ.), il-post taċ-ċentru tas-superfiċje jew tal-adapter għandu jkun fiż-żona bl-ogħla reżistenza kontra l-forzi esterni fid-direzzjoni lonġitudinali tal-vettura. Figura 1 L-għoli tal-punti tat-test Figura 2 Eżempju ta’ konfigurazzjoni tat-test 1.5.1.2. Forza orizzontali ta’ massimu ta’ 4000 N ± 400 N għandha tiġi applikata b’mod konsekuttiv fuq żewġ punti li jinsabu b’mod simetriku madwar il-linja taċ-ċentru tal-vettura jew il-linja taċ-ċentru tal-apparat fix-xifer ta’ barra fuq in-naħa ta’ wara tal-apparat u tat-tagħmir ajrudinamiċi fil-pożizzjoni miftuħa għalkollox jew fil-pożizzjoni ta’ waqt l-użu (ara l-figura 3). L-ordni li fiha l-forzi jiġu applikati tista’ tiġi speċifikata mill-manifattur. Figura 3 Applikazzjoni tal-forzi 1.6. Rekwiżiti 1.6.1. L-apparat u t-tagħmir ajrudinamiċi għandhom jitwaħħlu b’tali mod li, waqt l-applikazzjoni tal-forzi tat-test kif speċifikat fil-punt 1.5.1.2., l-apparat u t-tagħmir jiġu deformati, jinġibdu lura jew jintwew b’mod li jirriżulta tul ta’ projezzjoni ta’ ≤ 200 mm imkejjel f’direzzjoni lonġitudinali orizzontali fil-punti tal-applikazzjoni tal-forzi. It-tul li jirriżulta tal-projezzjoni għandu jiġi rreġistrat. 1.6.2. L-apparat u t-tagħmir ajrudinamiċi ma għandhomx jipperikolaw l-okkupanti ta’ vetturi oħrajn f’kolliżjoni minn wara, u ma għandhomx jaffettwaw it-tħaddim tal-apparat ta’ protezzjoni ta’ wara kontra l-underrun. Appendiċi 5 Involukru tridimensjonali tal-kabina 1. Proċedura ġenerali għall-verifika tal-konformità tal-vettura bil-mutur mal-parametri relatati mal-involukru tridimensjonali tal-kabina 1.1. Konfini vertikali taż-żona tal-valutazzjoni tal-kabina tal-vettura bil-mutur 1.1.1. Il-wisa’ massima tal-vettura fil-post fejn tinsab il-kabina W c għandha tittieħed ’il quddiem mill-pjan trasversali vertikali li jinsab fuq il-fus ta’ quddiem nett tal-vettura bil-mutur. L-oġġetti elenkati fl-Appendiċi 1 ma għandhomx jitqiesu għall-finijiet ta’ dan il-kejl. 1.1.2. Iż-żona tal-valutazzjoni tal-post fejn tinsab il-kabina tal-vettura bil-mutur għandha tiġi kkunsidrata b’tali mod li tikkorrispondi mal-wisa’ massima W c . Iż-żona għandha tkun konfinata minn pjani lonġitudinali vertikali li jkunu paralleli mal-pjan medjan lonġitudinali tal-vettura bil-mutur u li huma ’l bogħod minn xulxin b’distanza ta’ W c . 1.1.3. Id-distanza lonġitudinali orizzontali L t għandha tiġi stabbilita mill-punt l-aktar ’il quddiem tal-post fejn tinsab il-kabina tal-vettura bil-mutur, meħud f’għoli ta’ ≤ 2 000 mm mill-art u mkejjel f’kundizzjoni ta’ bla tagħbija. Id-distanza Lt għandha tiġi stabbilita għal 200 mm għall-fini ta’ din il-valutazzjoni (ara l-figura 1). In-naħa ta’ wara taż-żona tal-valutazzjoni għandha tkun konfinata minn pjan trasversali vertikali, li jkun perpendikolari għall-pjan medjan lonġitudinali tal-vettura, li jinsab lejn in-naħa ta’ wara tal-punt l-aktar ’il quddiem imsemmi hawn fuq b’distanza ta’ Lt . Figura 1 Involukru 3D 1.1.4. L-intersezzjonijiet tal-pjan ta’ wara li jiffurmaw il-ġenb taż-żona tal-valutazzjoni biż-żewġ pjani esterni angolati T left u T right , għandhom jitqiesu għall-fini tal-punt 1.3.3.2. (ara l-figura 2). Figura 2 Involukru 3D 1.2. Konfini orizzontali taż-żona tal-valutazzjoni tal-kabina tal-vettura bil-mutur 1.2.1. Fiż-żona tal-valutazzjoni, il-linja tal-konfini ta’ isfel tal-fascia ta’ quddiem għandha tkun stabbilita għal-livell tal-art filwaqt li l-linja tal-konfini ta’ fuq tal-fascia ta’ quddiem għandha tkun stabbilita għal 2 000 mm ’il fuq mill-art kif imkejla f’kundizzjoni ta’ bla tagħbija. 1.3. Dispożizzjonijiet speċifiċi għaż-żona tal-valutazzjoni tal-kabina tal-vettura bil-mutur 1.3.1. Għall-finijiet ta’ din l-Appendiċi, il-fascia ta’ quddiem ta’ fejn tinsab il-kabina tal-vettura għandha tiġi kkunsidrata, irrispettivament mit-tip ta’ materjal. Madankollu, l-oġġetti elenkati fl-Appendiċi 1 ma għandhomx jitqiesu. 1.3.2. L-inklinazzjoni tal-parti ta’ quddiem tal-kabina 1.3.2.1. Għall-finijiet ta’ din l-Appendiċi, għandha tiġi kkunsidrata l-“inklinazzjoni”, jiġifieri l-inklinazzjoni lura tal-fascia ta’ quddiem tal-vettura fejn tinsab il-kabina mil-linja vertikali, irrispettivament mit-tip ta’ materjal, fejn kwalunkwe punt li jinsab fuq punt ieħor ikun jinsab lura minn dak il-punt l-ieħor. 1.3.2.2. Għaż-żona tal-valutazzjoni tal-inklinazzjoni, għandu jiġi kkunsidrat il-punt l-aktar ’il quddiem tal-post fejn tinsab il-kabina tal-vettura bil-mutur kif imsemmi fil-punt 1.1.3. Il-pjan trasversali vertikali li jgħaddi mill-punt li jinsab l-aktar ’il quddiem tal-kabina, meħud f’għoli ta’ ≤ 2 000 mm mill-art imkejjel f’kundizzjoni ta’ bla tagħbija għandu jitqies fir-rigward tal-intersezzjoni tiegħu mal-pjan orizzontali li jinsab fl-għoli ta’ 1 000 mm. Il-linja ta’ intersezzjoni għandha mbagħad tittieħed bħala l-linja bażi tal-involukru biex tiġi vvalutata l-inklinazzjoni tal-kabina tal-vettura fiż-żona speċifika tal-valutazzjoni. 1.3.2.3. Għandu jittieħed pjan li jdur madwar il-linja bażi tal-involukru imsemmija fit-tieni paragrafu tal-punt 1.3.2.2., inklinat lura mil-linja vertikali bi 3° (ara l-figura 3). Figura 3 Inklinazzjoni 1.3.2.4. L-ebda punt tas-superfiċje proprja tal-fascia ta’ quddiem, kif jinsab fiż-żona tal-valutazzjoni tal-inklinazzjoni, ma għandu jinsab ’il quddiem mill-pjan inklinat lura msemmi fil-punt 1.3.2.3. meta l-punt l-aktar ’il quddiem tal-post fejn tinsab il-kabina tal-vettura bil-mutur imiss il-pjan trasversali vertikali. 1.3.3. Tnaqqis gradwali tal-ġnub tal-kabina tal-vettura bil-mutur. 1.3.3.1. Fiż-żona tal-valutazzjoni tal-kabina, il-fascia ta’ quddiem għandha titnaqqas b’mod gradwali b’tali mod li s-superfiċji nominali rilevanti jikkonverġu b’mod ġenerali lejn żona komuni li tinsab ’il quddiem mill-kabina u fil-pjan medjan lonġitudinali tal-vettura bil-mutur. 1.3.3.2. Għandhom jiġu kkunsidrati żewġ pjani simetriċi, waħda fuq in-naħa tax-xellug u oħra fuq in-naħa tal-lemin, it-tnejn li huma taħt angolu orizzontali ta’ 20° b’rabta mal-pjan medjan lonġitudinali, u għalhekk 40° bogħod minn xulxin. Dawn il-pjani huma ppożizzjonati b’tali mod li jiltaqgħu wkoll mal-linji T left u T right imsemmija fil-punt 1.1.3., rispettivament. 1.3.3.3. L-ebda punt tas-superfiċje proprja tal-fascia ta’ quddiem, kif jinsab fiż-żona esterna tax-xellug u tal-lemin, ma għandu jinsab ’il quddiem mill-pjan vertikali rispettiv imsemmi fil-punt 1.3.3.2. bil-punt l-aktar ’il quddiem tal-post fejn tinsab il-kabina tal-vettura bil-mutur imiss il-pjan trasversali vertikali msemmi fil-punt 1.3.2.4. 2. Jekk kwalunkwe waħda mill-kundizzjonijiet stipulati f’din l-Appendiċi ma tiġix issodisfata, għandu jitqies li l-kabina tal-vettura bil-mutur ma tikkonformax mal-parametri tal-involukru tridimensjonali kif imsemmi fil-punt 1.4.1. tal-Parti C ta’ dan l-Anness.